kalixlouiis/myanmar-wikipedia-corpus huggingface dataset:
အခြားတစ်ခုမှာ ဟိဂရှိဟွန်းဂန်းဂျိ ဖြစ်သည်။
ဟိဂရှိဟွန်းဂန်းဂျိသည် အိုးတနိဟ၏ အဓိကပင်မကျောင်းတော်လည်း ဖြစ်သည်။
ကျောင်းတော်ကို ၁၅၉၁ ခုနှစ်တွင် လက်ရှိတည်နေရာ၌ တည်ထောင်ခဲ့သည်။
သို့သော်လည်း ကျောင်းတော်၏ မူလဇာစ်မြစ်သည် ၁၄ ရာစုတွင် စတင်ခဲ့သည်။
ကျောင်းတော်ရှိ အဆောက်အဦများစွာသည် အဇုချိ-မိုမိုယမ နှင့် အဲဒိုခေတ်ကာလ အစောပိုင်းအချိန်များကို လွန်မြောက်ခဲ့ကြသည်။
ဤကျောင်းတော်တွင် ၁၇ ရာစုနှင့် ၁၈ ရာစုကာလတို့၏ စံနမူနာဗိသုကာလက်ရာများကို မြင်တွေ့နိုင်သည်။
နိရှိဟွန်းဂန်းဂျိရှိ အဆောက်အဦ ၇ ခုကို နိုင်ငံ့ရတနာများအဖြစ် အမျိုးအစားသုံးခုခွဲကာ သတ်မှတ်ထားသည်။
နိရှိဟွန်းဂန်းဂျိသည် ၁၉၉၄ ခုနှစ်တွင် ကျိုတိုမြို့ရှိ သမိုင်းဝင်အဆောက်အဦများ၏ ယူနက်စကို ကမ္ဘာ့အမွေအနှစ်အဖြစ် သတ်မှတ်ခြင်းခံခဲ့ရသည်။
သမိုင်းကြောင်း ၁၄၂၁ ခုနှစ်တွင် ဂျောဒိုးရှင်းရှူးဗုဒ္ဓဘာသာကို တည်ထောင်သူဖြစ်သည့် ရှင်ရန်းကို မြေမြှုပ်သင်္ဂြိုဟ်ခဲ့ပြီး ဂူဗိမာန်ကို ပြုလုပ်ခဲ့သည့် နေရာတွင် ဟွန်းဂန်းဂျိကို တည်ဆောက်ခဲ့သည်။
ဂူဗိမာန်သို့ ရှင်ရဟန်း၏ မြေးသားဖြစ်သူ ခခုအဲ (သမီးဖြစ်သူ ခခုရှင်းနိ မွေးသည့်သား) တက်ရောက်ခဲ့သည်။
History of the Hongwanji ခခုအဲ၏ သားဖြစ်သူ ခခုနယောသည် ပထမဆုံးသော ဟွန်းဂန်းဂျိ၏ အကြီးအကဲဘုန်းတော်ကြီး ဖြစ်လာခဲ့သည်။
အဆောက်အဦ နိရှိဟွန်းဂန်းဂျိ၏ ပရဝုဏ်သည် ထောင့်မှန်စတုဂံပုံစံ တည်ရှိသည်။
၎င်းကို လမ်းလေးသွယ်က ဝန်းရံထားရှိသည်။
၎င်းလမ်းများမှာ မြောက်ဘက်တွင် ဟနယချောလမ်းမ၊ အရှေ့ဘက်တွင် ဟိရခဝလမ်းမ၊ တောင်ဘက်တွင် ရှိချိဂျောလမ်းမနှင့် အနောက်ဘက်တွင် အိုးမိယလမ်းမတို့ ဖြစ်ကြသည်။
ကျောင်းတော်၏ အဓိကဝင်ပေါက်သည် ဟိရိခဝလမ်းမတည်ရှိသည့် အရှေ့ဘက်တွင် ဖြစ်သည်။
အမည်တွင် “နိရှိ” ဆိုသည်မှာ အနောက်ဘက်ဟု အဓိပ္ပါယ်ရပြီး ဟိဂရှိဟွန်းဂန်းဂျိ၏ အနောက်ဘက်တွင် တည်ရှိသည်။
နိရှိဟွန်းဂန်းဂျိသည် ပိုမို၍ ရှေးကျပြီး ပြည့်စုံသည့် ဗိသုကာလက်ရာများ တည်ရှိသည်။
Karamon (National Treasure) Chao Fu leading his ox away from the water tainted by Xu You washing his ears detail of the door, front view Carving of a Chinese dragon ခရမွန် ခရမွန် (唐門) သည် နိရှိဟွန်းဂန်းဂျိ၏ ဂိတ်ပေါက်ဖြစ်သည်။
မူလက တိုယောတိုမိဟိဒဲယောရှိ၏ ဖုရှိမိရဲတိုက်အတွက် တည်ဆောက်ခဲ့သည့် ဂိတ်ပေါက်ဖြစ်ပြီး ၁၉၅၈ ခုနှစ်ပတ်ဝန်းကျင်တွင် တည်ဆောက်ခဲ့သည်ဟု ယူဆကြသည်။
၁၆၂၃ ခုနှစ် ရဲတိုက် ပြိုပျက်သွားပြီးနောက် ၁၆၃၂ ခုနှစ်တွင် ထိုဂိတ်ပေါက်ကို နိရှိဟွန်းဂန်းဂျိသို့ ပြောင်းရွှေ့ခဲ့သည်။
၎င်းကို ၂၀၁၈- ၂၀၂၁ ကာလတွင် နောက်ဆုံးအကြိမ်အဖြစ် ပြန်လည်ပြင်ဆင်ခဲ့သည်။
၎င်းကို နိုင်ငံတော်၏ အဖိုးထိုက်သည့်ပစ္စည်းတစ်ခုအဖြစ် သတ်မှတ်ထားသည်။
Kirby, John B. (1962). From Castle to Teahouse: Japanese Architecture of the Momoyama Period. pp. 78. Goeidō (National Treasure) front view of the Goeidō ဂေါ့အဲဒိုး Amidadō (National Treasure) lateral view of the Amidadō and the corridor leading to the Goeidō ဂေါ့အဲဒိုး (御影堂) သို့မဟုတ် “တည်ထောင်သူများကျောင်းဆောင်” ကို ၁၆၃၆ ခုနှစ်တွင် ပြန်လည်တည်ဆောက်ခဲ့သည်။
မူလအဆောက်အဦသည် ၁၅၉၆ ခုနှစ်ငလျင်နှင့် ၁၆၁၇ ခုနှစ်တွင် ဖြစ်ပွားခဲ့သည့် မီးလောင်မှုတို့ကြောင့် ပျက်စီးခဲ့သည်။
ထို့နောက်တွင် ပြန်လည် တည်ဆောက်ခဲ့ခြင်း ဖြစ်သည်။
ဤကျောင်းဆောင်ကို ၂၀၁၄ ခုနှစ်တွင် နိုင်ငံ၏ အဖိုးထိုက်သည့်ရတနာတစ်ခုအဖြစ် သတ်မှတ်ခဲ့သည်။
ကျောင်းဆောင်သည် တစ်ထပ်အဆောက်ဖြစ်သည်။
အတိုင်းအတာများအနေဖြင့် အမြင့် ၂၉ မီတာ၊ အလျား ၆၂ မီတာနှင့် အနံ ၄၈ မီတာ ရှိသည်။
အမိဒဒိုး အမိဒဒိုး သို့မဟုတ် အမိဒကျောင်းဆောင်ကို ၁၇၆၀ ခုနှစ်တွင် ပြန်လည်တည်ဆောက်ခဲ့သည်။
ဤကျောင်းဆောင်သည် တစ်ထပ်ကျောင်းဆောင်ဖြစ်သည်။
အတိုင်းအတာများအနေဖြင့် အမြင့် ၂၅ မီတာ၊ အလျား ၄၅ မီတာ၊ အနံ ၄၂ မီတာ ရှိသည်။
ဤကျောင်းဆောင်တွင် အမိဒဗုဒ္ဓရုပ်ပွားတော်၏ ကျောက်ရုပ်တု တည်ရှိသည်။
ပြန်လည်ပြုပြင်မွမ်းမံမှုများ ဆောင်ရွက်စဉ်ကာလ ၂၀၁၉ ခုနှစ်၊ ဖေဖော်ဝါရီလအထိ အများပြည်သူသည် အမိဒဒိုးသို့ ဝင်ရောက်ကြည့်ရှုနိုင်ခြင်း မရှိခဲ့ပေ။
ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ ကဏ္ဍ:ဂျပန်နိုင်ငံရှိ လည်ပတ်စရာနေရာများ။
တစ်ခုတည်းသော လည်နှုန်းနှင့် တစုတဝေးတည်း လည်ပတ်မှု (solid-body roation) ဖြစ်နိုင်ဖွယ် ဒြပ်သားစုတခုခု၏ လည်တောင့်အင် () ဆိုသည်မှာ - ၎င်းဒြပ်သားစုအဖို့ လည်နှုန်းပြောင်းနှုန်း (angular acceleration) တခုခု ဖြစ်ပေါ်အောင် ၎င်းအပေါ် သက်ရောက်ရမည့် လည်အား (torque) ပမာဏ၊ ဟူသည့် အချိုးအစားမျိုး ဖြစ်၍၊ လည်တောင့်အင် ဟူသော တိုင်းဖွယ် မည်မျှ များသည်က ၎င်းဒြပ်စု လည်ခြင်း ပြုရန်၊ ပြောင်းရန် သုံးရမည့် အားပမာဏ များမည်မျိုး ဟု နားလည်ယူနိုင်၏။
မျဉ်းဖြောင့်ရွေ့လျားမှု (Linear Motion) ၌ ဒြပ်(mass)က အဖြောင့်အတိုင်း အလျင်ပြောင်းနှုန်း (linear acceleration) ကို ဆန့်ကျင်ခုခံမှု အင်နားရှားသဘောအဖြစ် ရှိခဲ့သည့် နည်းတူ စက်ဝိုင်းပုံ ရွေ့လျားမှု၌ လည်တောင့်အင်(moment of intertia) က လှည့်လည်နှုန်း (angular accelaration) ကို ဆန့်ကျင်ခုခံမှု ပမာဏ ဖြစ်တော့၏။
သင်္ချာ ဤထိုင်ခုံလှည့်နေခြင်း အဖြစ်၌ လည်ဟုန် (angular momentuam) အတိုး-အလျော့ မရှိ။
လက်များ ဆန့်ထုတ်ချိန်၌ လည်နေသည့် ဖြန့်အချင်းဝက် ဗှတ္တာ ပမာဏ တိုးသွားခြင်း ဖြစ်၍ လည်တောင့်အင် (moment of inertia) လည်း တိုးသွားကာ လည်ခြင်းကို ပိုတောင့်ခံ၏၊ လည်နှုန်း (angular velocity) လျော့သွား၏ (အလည်အမွှတ် ပိုနှေးကျ၏)။
လက်များ ပြန်ရုတ်သွင်းလျှင်၊ ပမာဏ နည်း၊ လည်တောင့်အင် နည်းသွားပြီး လည်နှုန်း တိုးရ၏။
က လည်မွှတ်ဖွ​ယ် ​ဒြပ်ထု၏ လည်တောင့်အင် (moment of intertia)။
စံယူနစ်မှာ က ​ဒြပ်ထုပမာဏ။
စံယူနစ်မှာ (ကီလိုဂရမ်) က (ဗဟိုဆန့်) တည်နေရာ အကွာအဝေး ဗှတ်တာ၏ ပမာဏရင်း။
စံယူနစ်မှာ (မီတာ) အကိုးအကား ကဏ္ဍ:လည်ပတ်မှု ကဏ္ဍ:ရူပဗေဒ။
လည်မွှတ်ဖွ​ယ် ​ဒြပ်သားတခုခု၏ လည်ချက် ပြောင်းနှုန်း (သို့) လည်နှုန်း ပြောင်းနှုန်း () (အယ်လ်ဖှာ) ဟူသည်မှာ ထိုအရာ၏ လည်နှုန်း (angular velocity) ၏ အချိန်နှင့်အမျှ ပြောင်းလဲနေနှုန်း တိုင်းဖွယ်အခြင်းအရာ ဖြစ်၏။
သို့ဖြင့် စံယူနစ်မှာ rad/s2 (သို့) rad s-2 ဖြစ်၏။
မျဉ်းဖြောင့်ရွေ့လျားမှု (Linear Motion) ၏ အဖြောင့်အတိုင်း အလျင်ပြောင်းနှုန်း (linear acceleration) နှင့် စက်ဝိုင်းပုံရွေ့လျားမှု (Circular Motion) ၏ ဤ လည်နှုန်းပြောင်းနှုန်း (anuglar acceleration) မှာ သဘောအရာချင်း ဆင်တူစင်ပြိုင် ဆန်၏။
တိုင်းကြောင်း၃-ခုပါ ယူကလစ်ဒ် ရပ်ဝန်းအတွင်းရှိ လည်နှုန်းပြောင်းနှုန်း များမှာ ဘက်လှည့်ပြ ဗှတ္တာများ ဖြစ်၏။
ဆိုလိုသည်မှာ ဤ များ၏ မြားခေါင်းဘက်လှည့် လားရာ (direction) တို့သည် ရွေ့လျားမှု၏ တကယ့် လမ်းကြောင်းများအတိုင်း ရှိမနေဘဲ ထိုရွေ့လျားပုံ၏ ခြုံငုံဘက်လှည့် (orientation) အဖြစ် လည်ပတ်ပြင် အပြားနေရာပေါ်သို့ ထောင့်မတ်ကျ ရှိနေလေမည်။
အကိုးအကား ကဏ္ဍ:လည်ပတ်မှု ကဏ္ဍ:ရူပဗေဒ။
A replica of the Portuguese carrack Flor de la Mar. participated in decisive events for Portugal in the Indian Ocean until her sinking in November 1511 ဥရောပ၏ ကမ္ဘာ့ခြေဆန့်ခေတ် () ဟူသည်မှာ အကြမ်းဖျင်းအားဖြင့် ခုနှစ် ၁၄၀၀-ကျော် ကာလများနှင့် ၁၆၀၀-ကျော် ကာလများအတွင်း ဥရောပတိုင်းပြည် အသီးသီးမှ သင်္ဘောရေကြောင်းတို့ဖြင့် ကမ္ဘာ့ဒေသ အများအပြားသို့ ရွက်လွှင့်စူးစမ်းခြင်း၊ ကိုလိုနီပြု နယ်မြေစိုးမိုးခြင်း၊ နယ်မြေသိမ်းပိုက်ခြင်းတို့ ပြုလုပ်ဖြစ်ပျက်ခဲ့ရာ ကာလအပိုင်းအခြား (အကြမ်းဖျင်း အနှစ် ၁၀၀ ကျော်ကျော်ခန့်) ဖြစ်၏။
အမည်ကျော် ခရစ္စတိုဖာ ကိုလံဘတ် ၏ အမေရိကားတိုက်သို့ (ပထမဆုံး ရှာဖွေတွေ့ရှိခြင်းမူ မဟုတ်ဘဲ) ပထမဆုံး ခြေဆန့်နယ်မြေစိုးမိုးမှုမှာ ဤခေတ်အစ၏ ပြယုဂ် အဖြစ်အပျက် ဖြစ်နိုင်၏၊ ၁၅ ရာစု အနှောင်းပိုင်းတွင် ဖြစ်သည်။
ဥရောပသမိုင်းကြောင်း အတွင်း ဥရောပ၏ ဤကမ္ဘာ့ခြေဆန့်ခေတ် မတိုင်မီမှာ ဉာဏ်သစ် အရေးတော်ပုံ ဖြစ်ပြီး၊ ဤကမ္ဘာ့ခြေဆန့်ခေတ် နောက် ဖြစ်ပေါ်ဆက်စပ်သွားသည်မှာ ဉာဏ်အလင်းပွင့်ခေတ် ဖြစ်ပါ၏။
အကိုးအကား ကဏ္ဍ:သမိုင်း ကဏ္ဍ:ဥရောပတိုက်၏ သမိုင်း ကဏ္ဍ:၁၅ ရာစုနှစ် ကဏ္ဍ:၁၆ ရာစုနှစ် ကဏ္ဍ:၁၇ ရာစုနှစ် ကဏ္ဍ:စူးစမ်းရှာဖွေခြင်း ကဏ္ဍ:သမိုင်းဆိုင်ရာ ခေတ်ကာလများ။
ဥရောပ၏ ဉာဏ်အလင်းပွင့် ခေတ် () ဟူသည်မှာ ၁၇ ရာစုမှ ၁၈ ရာစုအထိသော ကာလအတွင်း ဥရောပတဝှမ်း ဖြစ်ပွားခဲ့သည့် သဘာဝသိပ္ပံ ကဲ့သို့သော အသိပညာများနှင့် ဒဿနိကဗေဒတို့ အသွင်ပြောင်း တိုးတက်ခဲ့ရာ ကာလကို ညွှန်းဆိုခြင်း ဖြစ်၏။
နယူတန်၏ ရူပဗေဒကို ပုံသွင်းပြောင်းလဲစေလိုက်မှုမှာလည်း ဤ ဉာဏ်အလင်းပွင့်ခေတ်အတွင်း ဖြစ်ပျက်ခဲ့ခြင်း တစ်ခုဖြစ်သည်။
ဤကာလအတွင်း စုဆောင်းမိသော အသိပညာရပ်များကို အခြေပြု၍ နောင်တွင် ဥရောပ၌ စက်မှုတော်လှန်ရေးကာလ ဖြစ်ပေါ်လာသည်ဟုလည်း ခန့်မှန်းတန်၏။
အကိုးအကား ကဏ္ဍ:သမိုင်းဆိုင်ရာ ခေတ်ကာလများ ကဏ္ဍ:ဥရောပတိုက် ကဏ္ဍ:အနောက်တိုင်း ယဉ်ကျေးမှု ကဏ္ဍ:သင်ယူခြင်း ကဏ္ဍ:အမှန်တရား ကဏ္ဍ:၁၈ ရာစုနှစ် ကဏ္ဍ:၁၉ ရာစုနှစ်။
ရိုဗိုကား ပိုလီ (; ) သည် တောင်ကိုရီးယား အန်နီမေးရှင်းရုပ်မြင်သံကြားဇာတ်လမ်းတွဲဖြစ်သည်။
၎င်းကို ၂၀၁၁ ဖေဖော်ဝါရီ ၂၈ တွင် အီးဘီစီ ရုပ်သံလိုင်း တွင် ထုတ်လွှင့် ပြသခဲ့သည်။
ဇာတ်ကောင်များ ပိုလီ (; ) - ရဲကား။
အန်ဘာ (; ) - အရေးပေါ်လူနာတင်ယာဉ်။
ရိုယ (; ) - မီးသတ်ကား။
ဟေလီး (; ) - အစိမ်းနှင့် အဝါရောင်အရောင်ရဟတ်ယာဉ်။
ကိုးကား ပြင်ပလင့်ခ် အီးဘီစီ ပေါ်ရှိ ရိုဗိုကား ပိုလီ ကဏ္ဍ:တောင်ကိုရီးယား ရုပ်သံဇာတ်လမ်းတွဲများ ကဏ္ဍ:ကာတွန်းရုပ်သံဇာတ်လမ်းတွဲများ။
နိရှိဟွန်းဂန်းဂျိ၊ ကျိုတိုမြို့ ဟိဂရှိဟွန်းဂန်းဂျိ၊ ကျိုတိုမြို့ ဟွန်းဂန်းဂျိ သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဂျောဒိုးရှင်းရှူးဗုဒ္ဓဘာသာကျောင်းတော်တစ်ခု ဖြစ်သည်။
ဤကျောင်းတော်ကိုပင် အရှေ့ဘက်တွင် တည်ရှိသည် “ဟိဂရှိဟွန်းဂန်းဂျိ” နှင့် အနောက်ဘက်တွင် တည်ရှိသည့် “နိရှိဟွန်းဂန်းဂျိ” ဟူ၍ နှစ်ပိုင်းခွဲထားပြန်သည်။
ဟွန်းဂန်းဂျိ ဟူသည်မှာလည်း ထိုကျောင်းတော်များကို စုပေါင်းကာ ခေါ်ဆိုသည့် အမည်နာမ ဖြစ်သည်။
နိရှိဟွန်းဂန်းဂျိနှင့် ဟိဂရှိဟွန်းဂန်းဂျိသည် ကျိုတိုမြို့တွင် တည်ရှိသည့် ကျောင်းတော်များထဲတွင် အဓိကကျသည့် ကျောင်းတော်နှစ်ခု ဖြစ်သည်။
အစောပိုင်းကာလသမိုင်းကြောင်း ၁၄၂၁ ခုနှစ်တွင် ဂျောဒိုးရှင်းရှူးဗုဒ္ဓဘာသာကို တည်ထောင်သူဖြစ်သည့် ရှင်ရန်းကို မြေမြှုပ်သင်္ဂြိုဟ်ခဲ့ပြီး ဂူဗိမာန်ကို ပြုလုပ်ခဲ့သည့် နေရာတွင် ဟွန်းဂန်းဂျိကို တည်ဆောက်ခဲ့သည်။
ခေတ်သစ်ကာလ နှစ်ပိုင်းခွဲခြားခြင်း အရေးပါသည့် ဟွန်းဂန်းဂျိကျောင်းတော်များ ပြင်ပလင့်များ Homepage for Nishi Hongwanji - English Homepage for Shinshu Otani-ha Higashi Honganji Denomination - English Homepage for Jodo Shinshu Hongwanji-ha Hongwanji International Center - English Homepage for Higashi Honganji-ha (Tokyo Honganji) - Japanese ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ ကဏ္ဍ:ဂျပန်နိုင်ငံရှိ လည်ပတ်စရာနေရာများ။
ရှိချိဂျောတံတား သည် ဂျပန်နိုင်ငံ၊ ကျိုတိုမြို့တွင် တည်ရှိသည့် တံတားတစ်စင်းဖြစ်သည်။
ခမိုမြစ်ကို ဖြတ်သန်းဖောက်လုပ်ထားသည့် တံတားဖြစ်ပြီး သံကူကွန်ကရစ်တံတားအမျိုးအစား ဖြစ်သည်။
ခမိုမြစ်ကို ဖြတ်သန်းဖောက်လုပ်ထားသည့် တံတားများထဲတွင် ရှေးအကျဆုံးတံတားတစ်စင်း ဖြစ်သည်။
အကြောင်းအရာ အတိုင်းအတာများ သမိုင်းကြောင်း ပတ်ဝန်းကျင် ရုပ်ပုံများ ပြင်ပလင့်များ 「沿線お出かけ情報」京阪沿線の名橋を渡る・シリーズ9『七条大橋』 、京阪電気鉄道 柴田畦作 、歴史が眠る多磨霊園 ကိုးကား။
ရှိချိဂျောဘူတာ (七条駅, Shichijō-eki) သည် ဂျပန်နိုင်ငံ၊ ကျိုတိုမြို့၊ ဟိဂရှိယမရပ်ကွက်တွင် တည်ရှိသည့် မီးရထားဘူတာတစ်ခု ဖြစ်သည်။
ရထားလိုင်းများ ခဲအိဟန်လျှပ်စစ်ရထားလိုင်း ခဲအိဟန်ပင်မလိုင်း ဘူတာပုံစံ ဘူတာတွင် ပလက်ဖောင်းနှစ်ခု ပါဝင်သည်။
ပတ်ဝန်းကျင် ကျိုတိုအမျိုးသားပြတိုက် ဆန်းဂျူးဆန်းဂန်းဒိုး ဟိုးဂျူးဂျိဒိုနို တိုယောခုနိနတ်ကျောင်း (ကျိုတို) ဟိုးခိုးဂျိ (ကျိုတို) ကျိုတိုဘူတာ ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
thumb|ဘူတာပလက်ဖောင်း အိုးမိယဘူတာ (大宮駅, Ōmiya Eki) သည် ဂျပန်နိုင်ငံ၊ ကျိုတိုမြို့၊ နခဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာတွင် ဟန်ခယူးကျိုတိုရထားလိုင်းကို ပြေးဆွဲလျက်ရှိသည်။
ခဲအိဖုခုလျှပ်စစ်ရထားလိုင်း၊ အရရှိယမလိုင်းများပြေးဆွဲလျက်ရှိသည့် ရှိဂျောအိုးမိယဘူတာသည် ဤဘူတာ၏ အနီးအနားတွင်ပင် တည်ရှိသည်။
ဘူတာပုံစံ ဘူတာတွင် ပလက်ဖောင်းနှစ်ခု ပါရှိသည်။
အသုံးပြုမှု ၂၀၁၅ ခုနှစ် ဘဏ္ဍာရေးနှစ် (၂၀၁၅ ခုနှစ်၊ ဧပြီလမှ ၂၀၁၆ ခုနှစ်၊ မတ်လအထိ) ဘူတာကို အသုံးပြုသည့် ခရီးသည်ဦးရေသည် နှစ်ပတ်လည် ၁၁,၅၃၇,၀၀၀ ဦး ရှိခဲ့သည်။
နှစ်အလိုက်အချက်အလက်ကို အောက်ပါဇယားတွင် ကြည့်ရှုနိုင်သည်။
ခုနှစ်အရေအတွက် (ထောင်ဂဏန်းဖြင့်)စီးနင်းသူစုစုပေါင်း20017,09214,73720026,75013,76620036,69513,59520046,55213,38120056,11212,73820065,78011,84020075,98612,05020085,91612,07820095,21410,96920105,03910,51520114,98210,18120124,96610,09820155,63911,537 သမိုင်းကြောင်း ၁၉၃၁ ခုနှစ်၊ မတ်လ ၃၁ ရက်နေ့တွင် ရှင်းခဲအိဟန်ရထားလမ်းကြောင်းပေါ်ရှိ ဘူတာတစ်ခုအဖြစ် ခဲအိဟန်ကျိုတိုဘူတာဟူသည့်အမည်ဖြင့် ဖွင့်လှစ်ခဲ့သည်။
ရှင်းခဲအိဟန်ရထားလိုင်းကို ဟန်းခယူးကျိုတိုရထားလိုင်းမည် အမည်ပြောင်းလဲခေါ်ဆိုသည့်နောက်ပိုင်းတွင် ဤဘူတာ၏ အမည်သည်လည်း “ဟန်ခယူးကျိုတိုဘူတာ” ဖြစ်လာခဲ့သည်။
၁၉၆၃ ခုနှစ်၊ ဇွန်လ ၁၇ ရက်နေ့တွင် ဟန်းခယူးကျိုတိုရထားလိုင်းကို ခဝရမချိဘူတာအထိ တိုးချဲ့လိုက်သည့်အတွက် လမ်းဆုံးဘူတာအဖြစ် ရှိမနေတော့ဘဲ အမည်ကိုလည်း “အိုးမိယဘူတာဂ အဖြစ် လမ်းအမည်ကို အစွဲပြုကာ ခေါ်ဆိုခဲ့သည်။
၂၀၁၃ ခုနှစ်၊ ဒီဇင်ဘာလ ၂၁ ရက်နေ့တွင် ဟန်းခယူးလမ်းကြောင်းပေါ်ရှိ ဘူတာများအားလုံးကို အမှတ်စဉ်သတ်မှတ်ခြင်းများ စတင်ခဲ့ပြီး ဤဘူတာ၏ အမှတ်စဉ်သည် HK-84 ဖြစ်သည်။
အနီးအနားရှိ ဘူတာများ ပြင်ပလင့်များ Ōmiya Station from Hankyu Railway website ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
တိုးဂျိဘူတာ (東寺駅, Tōji-eki) သည် ဂျပန်နိုင်ငံ၊ ကျိုတိုမြို့၊ မိနမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ခင်တဆွတ်ရထားလမ်းကြောင်းပေါ်တွင် တည်ရှိသည့် ဘူတာတစ်ခု ဖြစ်သည်။
ဤဘူတာမှတဆင့် တိုးဂျိကျောင်းတော်သို့ သွားရောက်နိုင်သည်။
တိုးဂျိကျောင်းတော်သည် အလွန်ကြီးမားသည့် ကျောင်းတော်ဖြစ်ပြီး ထင်ရှားသည့် ဗုဒ္ဓဘာသာကျောင်းတော်တစ်ခုလည်း ဖြစ်သည်။
ဘူတာပုံစံ ဘူတာတွင် ပလက်ဖောင်းနှစ်ပါဝင်သည်။
သမိုင်းကြောင်း ဘူတာကို ၁၉၂၈ ခုနှစ်တွင် နာရလျှပ်စစ်ရထားလမ်းကြောင်းပေါ်ရှိ ဘူတာတစ်ခုအဖြစ် ဖွင့်လှစ်ခဲ့သည်။
၁၉၃၈ ခုနှစ်တွင် ယမတိုဆိုင်းဒိုင်းဂျိဘူတာဘက်သို့ ၁၀၀ မီတာ (၃၃၀ ပေ) ရွှေ့ခဲ့ပြီး ပတ်ဝန်းကျင်ရှိနေရာများထက် ပိုမိုမြင့်သည့်နေရာတွင် တည်ရှိသည့် ဘူတာတစ်ခု ဖြစ်ခဲ့သည်။
နာရလျှပ်စစ်ရထားလိုင်းသည် ၁၉၆၃ ခုနှစ်တွင် ခင်တဲဆွတ်လိုင်းနှင့် ပေါင်းစည်းခဲ့သည်။
၂၀၀၇ ခုနှစ်တွင် ဒီဂျစ်တယ်ငွေပေးချေစနစ် ပိတပ (PiTaPa) ကို စတင်အသုံးပြုခဲ့သည်။
ဘူတာအနီးဝန်းကျင် တိုးဂျိကျောင်းတော် ကျိုတိုကွန်ပျူတာကောလိပ် အနီးအနားရှိ ဘူတာများ ပြင်ပလင့်များ Station Facilities and Service Station Map ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
thumb ဘယောဒိုးဂျိ (平等寺) သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်။
၎င်းကျောင်းတော်ကို ၁၀၀၃ ခုနှစ်တွင် တည်ထောင်ခဲ့သည်။
ဤကျောင်းတော်သည် “ယခုရှိနယောရအိ”ကို ရည်စူးကာ ဆောက်လုပ်ထားခြင်း ဖြစ်သည်။
ဤကျောင်းတော်သည် “ရှင်းဂွန်းရှူးချိဇန်းဟ” ၏ အသင်းအဖွဲ့ဝင်လည်း ဖြစ်သည်။
ဤကျောင်းတော်ကို “အိနဘဒိုး”သို့မဟုတ် “ယခုရှိ” (因幡堂、因幡薬師)ဟုလည်း သိကြသည်။
ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ ဗုဒ္ဓဘာသာ ဘုရားကျောင်းများ ကဏ္ဍ:ဂျပန်နိုင်ငံရှိ လည်ပတ်စရာနေရာများ။
ရှိဂျော - အိုးမိယဘူတာ (四条大宮駅, Shijō-Ōmiya-eki) သည် ဂျပန်နိုင်ငံ၊ ကျိုတိုမြို့၊ ရှိမိုဂယောရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤဘူတာသည် ရန်းဒန်း အရရှိယမရထားလိုင်း၏ အရှေ့ဘက်ရထားဂိတ်ဖြစ်ပြီး အနောက်ဘက်သတို့ ဆက်သွားပါက အုခယော-ခုဘူတာရှီပြီး အာရရှိယာမတွင် ဂိတ်ဆုံးသည်။
ဘူတာပုံစံ ဘူတာတွင် ရထားများစတင်ထွက်ခွာမည့် ပလက်ဖောင်းနှစ်ခုပါရှိသည်။
၎င်းပလက်ဖောင်းနှစ်ခုစလုံးသည် အရရှိယာမသို့ ဦးတည်ထားသည်။
အနီးအနားရှိဘူတာများ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ ဘူတာရုံများ ကဏ္ဍ:ကျိုတိုမြို့ရှိ ဘူတာရုံများ။
ခိယောမိဇု - ဂေါ့ဂျောဘူတာ (清水五条駅) သည် ဂျပန်နိုင်ငံ၊ ကျိုတိုမြို့၊ ဟိဂရှိယာမရပ်ကွက်တွင် တည်ရှိသည့် ဘူတာတစ်ခု ဖြစ်သည်။
၂၀၀၈ခုနှစ်၊ အောက်တိုဘာလ ၁၉ ရက်နေ့ နခနိုရှိမရထားလိုင်း ဖွင့်သစ်နေ့တွင် ဤဘူတာကို “ဂေါ့ဂျောဘူတာ” စု အမည်ပေးခဲ့သည်။
(Nakanoshima Line to open October 19, 2008) ရထားလိုင်းများ ခဲအိဟန်လျှပ်စစ်ရထားလိုင်း ခဲအိဟန်ပင်မရထားလိုင်း ဘူတာပုံစံ ဤဘူတာသည် ခဝဘတလမ်းနှင့် ဂေါ့ဂျောလမ်းတို့၏ မြေအောက်လမ်းဆုံတွင် တည်ရှိပြီး ရထားလမ်းနှစ်ခုအကြားတွင် ကျွန်းပုံစံပလက်ဖောင်းကို တည်ဆောက်ထားသည်။
ပတ်ဝန်းကျင် အိုးတနိဟွန်းဘယော ခိယောမိဇုကျောင်းတော် ဂေါ့ဂျောတံတား (ခမိုမြစ်) ဂေါ့ဂျောလမ်း (ဂျပန်နိုင်ငံ၏ လမ်းမအမှတ် ၁) ခဝဘတလ်မး ဟိဂရှိယာမရပ်ကွက်အဆောက်အဦ အနီးအနားရှိ ဘူတာများ ပြင်ပလင့်များ ကိုးကား ကဏ္ဍ:ဂျပန်နိုင်ငံရှိ ဘူတာရုံများ။
ခုဂျောဘူတာ (九条駅, Kujō-eki) သည် ဂျပန်နိုင်ငံ၊ ကျိုတိုမြို့၊ မိနမိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
ဤရထားဘူတာသည် ခရဆုမရထားလမ်းကြောင်းပေါ်တွင် တည်ရှိသည်။
ခုဂျောလမ်းနှင့် ခရဆုမလမ်းတို့ ဆုံရာတွင် တည်ရှိသည်။
ခုဂျောဘူတာသည် ကျိုတိုဘူတာ၏ တောင်ဘက်တွင် တည်ရှိသည့် ဘူတာတစ်ခု ဖြစ်သည်။
ခုဂျောဘူတာကို ၁၉၈၈ ခုနှစ်၊ ဇွန်လ ၁၁ ရက်နေ့တွင် ဖွင့်လှစ်ခဲ့သည်။
Karasuma Line Line ID:K ရထားလိုင်းများ ကျိုတိုမြို့ပတ်မြေအောက်ရထား ခရဆုမရထားလိုင်း (ဘူတာအမှတ် - K12) ဘူတာပုံစံ ရထားလမ်းကြောင်းနှစ်ပါဝင်ပြီး အလယ်တွင် ပလက်ဖောင်းတစ်ခုရှိသည့်ပုံစံ ဖြစ်သည်။
Fish sale thumb|Nishiki Market in December, 2022 နိရှိခိဈေး (錦市場, Nishiki Ichiba ) သည် ကျိုတိုမြို့၏ မြို့လယ်တွင် တည်ရှိသည့် ဈေးတစ်ခု ဖြစ်သည်။
နိရှိခိခိုးဂျိလမ်း၏ အရှေ့ဘက်အဆုံးပိုင်းတွင် တည်ရှိသည်။
ရှိဂျောလမ်းနှင့် အပြိုင်တည်ရှိပြီး တဲရမချိလမ်း၏ အနောက်ဘက်တွင် တည်ရှိသည်။
သမိုင်းကြောင်းနှင့် ရိုးရာအစဉ်အလာရှိသည့် ဈေးတစ်ခုဖြစ်ပြီး ကျိုတို၏ နာမည်ကြီး အစားအစာများနှင့် ကုန်ပစ္စည်းများကို ရရှိနိုင်သည့် နေရာတစ်ခု ဖြစ်သည်။
သမိုင်းကြောင်း ၇၈၂ ခုနှစ်အစောပိုင်းတွင် ဤနေရာ၌ ငါးရောင်းချမှုများကို လုပ်ဆောင်ခဲ့သည်။
အေးမြသည့် မြေအောက်ရေကို ရရှိသည့်အတွက် ငါးများနှင့် အခြားအသားများကို လတ်ဆတ်စွာထိန်းသိမ်းထားရန်အတွက် သင့်တော်သည့်နေရာ ဖြစ်သည်။
ထို့အပြင် ကျိုတိုနန်းတော်နှင့်လည်း နီးကပ်စွာ တည်ရှိသည်။
၁၆၁၅ ခုနှစ်တွင် “ဘခုဖုအစိုးရ” သည် ထိုနေရာတွင် ငါးများကို ရောင်းချရန်အတွက် တရားဝင်ခွင့်ပြုပေးခဲ့သည်။
ဤသည်မှာ လက်ရှိအချိန်အတွင် ထင်ရှားသည့်ဈေးတစ်ခု ဖြစ်လာစေမည့် ပထမဆုံးခြေလှမ်းတစ်ခု ဖြစ်ခဲ့သည်။
၁၈၈၃ ခုနှစ်တွင် မဲဂျိခေတ်ကာလ ပြုပြင်ပြောင်းလဲမှုများ လုပ်ပြီးသည့်နောက်တွင် ပြင်းထန်သည့်ပြိုင်ဆိုင်မှုများကြောင့် ဈေးဆိုင်အရအတွက်သည် ၇ ခုအထိ လျော့ကျသွားခဲ့သည်။
၁၉၁၁ ခုနှစ်တွင် အဖွဲ့အစည်းအသစ်တစ်ခုသည် ထိုနေရာကို ငါးနှင့် ပင်လယ်ထွက်ပစ္စည်းများ ရောင်းချရာဈေးအဖြစ် အားပေးထောက်ကူခဲ့သည်။
ရလဒ်အနေဖြင့် ဈေးကို သစ်ဆန်းသည့် ဈေးတစ်ခုအနေဖြင့် မြင်တွေ့ခဲ့ရသည်။
၁၉၂၇ ခုနှစ်တွင် ကျိုတိုမြို့ဗဟိုလက်ကားဈေးကို ဖွင့်လှစ်ခဲ့ပြီး များစွာသော စတိုးဆိုင်များသည် နိရှိခိဈေးမှ ထိုနေရာသို့ ပြောင်းရွှေ့သွားခဲ့ကြသည်။
၁၉၂၈ ခုနှစ်တွင် အဖွဲ့အစည်းအသစ်တစ်ခုက သစ်သီးများ၊ အရွက်များ၊ အသားနှင့် အခြားစားသောက်ကုန်များကို ဖွင့်လှစ်ရောင်းချကြရန် ဆော်ဩခဲ့ကြသည်။
ထိုအခါမှစ၍ ဈေးသည်လည်း “ကျိုတိုမြို့၏ မီးဖိုချောင်” ဟူ၍ စတင်ကာ သိရှိလာခဲ့သည်။
၁၉၈၄ ခုနှစ်တွင် လက်ရှိကျောက်သားကြမ်းပြင်များကို တပ်ဆင်ခဲ့ပြီး အမိုးခုံးပုံစံမျက်နှာကြက်ကို ၁၉၉၃ ခုနှစ်တွင် တပ်ဆင်ခဲ့သည်။
၂၀၀၅ ခုနှစ်တွင် “နိရှိခိဈေး” သည် မြို့တော်၏ အမှတ်သင်္ကေတတစ်ခုအနေအဖြစ် သတ်မှတ်ခြင်း ခံခဲ့ရသည်။
လက်ရှိကာလ လက်ရှိအချိန်တွင် နိရှိခိဈေးသည် နိရှိခိုခိုးဂျိလမ်းပေါ်တွင် တည်ရှိသည်။
တခခုရလမ်းနှင့် တဲရမချိလမ်းတို့အကြား တည်ရှိသည့် ဤဈေးသည် ခန့်မှန်းခြေ ၄၀၀ မီတာခန့် ရှည်လျားသည်။
ဈေး၏ ပုံစံမှာ လမ်းကျဉ်းလေးပေါ်တွင် အမိုးခုံးပါဝင်တည်ဆောက်ထားသည့်ပုံစံ ဖြစ်သည်။
ဈေးတွင် သစ်သီးများ၊ အရွက်များ၊ ငါးနှင့် ကုန်ခြောက်များနှင့် အခြားပစ္စည်များလည်း ဝယ်ယူရရှိနိုင်သဖြင့် “ကျိုတို၏ မီးဖိုချောင်” ဟုလည်း ခေါ်ကြသည်။
ဈေးဆိုင်များ အရိဆွတ်ဂု - လက်လုပ်ဓားများရောင်းချသည့်အတွက် ထင်ရှားသည်။
၎င်းဆိုင်ကို ၁၅၆၀ ခုနှစ်တွင် ဓားလုပ်ငန်းကျွမ်းကျင်သူဖြစ်သည့် အရိဆွတ်ဂုဖုဂျိဝရက ဖွင့်လှစ်ခဲ့သည်။
ဒိုင်းယဆု 大安 (daiysu)- ယောက်သွားများရောင်းချခြင်းဖြင့် အမည်ကြီးသည်။
နိရှိခိတခခုရယ - ကျိုတိုစတိုင် ဆွတ်ခဲမိုနိုကို ရောင်းချခြင်းဖြင့် လူသိများသည်။
နိရှိခိခိုးဂျိမရခိ - အိုယခိုဒွန်းနှင့် နိရှင်းဆိုဘ တို့ကို ရောင်းချပြီး ဂျပန်ရိုးရာစားသောက်ဆိုင်တစ်ခုဖြစ်သည်။
မိုရိ - ခယောယဆအိကို ရောင်းသည့်ဆိုင် ဖြစ်သည်။
မဆုဂိုဟိဂရှိတန်း - ခယောယဆအိ, အရွက်များနှင့် ကျိုတိုစတိုင် ဆွတ်ခဲမိုနိုတို့ကို ရောင်းချသည့်ဆိုင် ဖြစ်သည်။
တိုးအန်းနိရှိခိခိုးဂျိတန်း - ကျိုတိုမြို့ထွက် အိုးများကို ရောင်းချသည်။
အုချိဒဆွတ်ခဲမိုနို - ဆွဲခဲမိုနို ရောင်းချသည့်ဆိုင် ဖြစ်သည်။
ရုပ်ပုံများ ပြင်ပလင့်များ Nishiki Market in Kyoto | Japanesquest, Japanesquest Nishiki Market, Japan-guide.com ကိုးကား ကဏ္ဍ:ဂျပန်နိုင်ငံရှိ လည်ပတ်စရာနေရာများ။
ကွမ်ဘာ () သည် ၂၀၁၃ ခုနှစ်က ထုတ်လုပ်သော တောင်အာဖရိက ကွန်ပြူတာ-အန်နီမေးရှင်းရုပ်ရှင်ဖြစ်သည်။
ထရီဂါဖီရှ် အန်နီမေးရှင်း စတူဒီယို့စ်မှ ထုတ်လုပ်ပြီး ဒါရိုက်တာ အန်တိုနီ ဆီလ်ဗာစတန်မှ ရိုက်ကူးခဲ့သည်။
သရုပ်ဆောင်များနှင့် ဇာတ်ကောင်များ ကွမ်ဘာ (Khumba) အဖြစ် ဂျိတ် တီ. အော်စတင် Skalk အဖြစ် စတိဗ် ဘူဆီမီ မာမာ ဗွီ (Mama V) အဖြစ် လော်ရီတာ ဒေဗင် ဆီကို (Seko) အဖြစ် Laurence Fishburne Bradley အဖြစ် Richard E. Grant တွမ်ဘီ (Tombi) အဖြစ် အန်နာဆိုဖီယာ ရော့ ဖန်ဂို (Phango) အဖြစ် လီယမ် နီဆင် လွန်းဂီဆာ (Lungisa) အဖြစ် Anika Noni Rose နိုရာ (Nora) အဖြစ် ကက်သရင်း တိတ် Mkhulu အဖြစ် Ben Vereen ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Rotten Tomatoes၄၄% (သုံးသပ်သူ ၁၈ ဦး)Metacritic၄၀/၁၀၀ (သုံးသပ်သူ ၆ ဦး)FilmAffinity၅.၀/၁၀ (သုံးသပ်သူ ၆၄၁ ဦး)CineMagia၇.၀/၁၀ ဆုများ ဆု ကဏ္ဍ ရရှိသူ ရလဒ် Zanzibar International Film Festival အကောင်းဆုံးအန်နီမေးရှင်းZIFF 2014 : THE WINNERS | Zanzibar International Film Festival အန်တိုနီ ဆီလ်ဗာစတန် rowspan=1 Africa Movie Academy Awards အကောင်းဆုံးအန်နီမေးရှင်းTriggerfish Takes Top Animation Prize at Africa Movie Academy Awards အန်တိုနီ ဆီလ်ဗာစတန် rowspan=1 SAFTAs 2014 ရုပ်ရှင်၏ အကောင်းဆုံးဂီတ တေးရေး Bruce Retief rowspan=1 အကောင်းဆုံးအန်နီမေးရှင်း ထရီဂါဖီရှ် အန်နီမေးရှင်း rowspan=1 Annecy Animation Festival 2013 အကောင်းဆုံးရုပ်ရှင် အန်တိုနီ ဆီလ်ဗာစတန် rowspan=1 Stuttgart Animation Festival Animovie အန်တိုနီ ဆီလ်ဗာစတန် rowspan=1 ကိုးကား ပြင်ပလင့်ခ် ကဏ္ဍ:၂၀၁၃ ရုပ်ရှင်ဇာတ်ကားများ ကဏ္ဍ:တောင်အာဖရိက ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ။
right|ဆိုင်းဂျိအမှတ်တရကျောက်တိုင် 300px|Sai-ji viewed from the south in a miniature model of historical Heian-kyō ဆိုင်းဂျိ (西寺, Sai-ji) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ကြီးမားသည့် ဗုဒ္ဓဘာသာကျောင်းတော်နှစ်ခုထဲမှ တစ်ခုလည်း ဖြစ်သည်။
ဆိုင်းဂျိဟူသည့်အမည်မှာ “အနောက်ကျောင်းတော်” ဟု အဓိပ္ပါယ်ရသည်။
သမိုင်းကြောင်း ဆိုင်းဂျိကို ဟဲအိအန်ခေတ်အစောပိုင်းတွင် တည်ဆောက်ခဲ့သည်။
မြို့တော်ကို ဟဲအိအန်ခယောသို့ ပြောင်းရွှေ့ပြီး ၂ နှစ်ကြာ ၇၉၆ ခုနှစ်တွင် တည်ဆောက်ခဲ့သည်။
ဆိုင်းဂျိကျောင်းတော်ကို အခြားသောကျောင်းတော်ဖြစ်သည့် တိုးဂျိ (အရှေ့ကျောင်းတော်) နှင့်အတူ တည်ဆောက်ခဲ့သည်။
ကျောင်းတော်တစ်ခုချင်းစီသည် ခန့်မှန်းခြေ အလျား ၃၀၀ မီတာ၊ အနံ ၃၀၀ မီတာ အကျယ်အဝန်းရှိသည်။
တိုးဂျိ (အသစ်ပြန်လည်တည်ဆောက်ထား) သည် လက်ရှိအချိန်ကာလအထိ ကျန်ရှိနေခဲ့သော်ဆိုင်းဂျိသည် ၉၉၀ ခုနှစ်နှင့် ၁၂၃၃ ခုနှစ်တို့တွင် မီးလောင်ခဲ့ရပြီး ထို့နောက်တွင် ပြန်လည်တည်ဆောက်မှုများ မရှိခဲ့ချေ။
ကျောင်းတော်နှစ်ခု (နန်းတော်အတွင်းရှိ ရှင်းဂွန်းအင်းအပါအဝင်) အတွင်းသို့ တည်ဆောက်ခဲ့စဉ်ကာလက ဗုဒ္ဓဘာသာအဖွဲ့အစည်းများကိုသာ ဝင်ခွင့်ပြုခဲ့သည်။
ထိုစဉ်းမျဉ်းကို ဘုရင်ဧကရာဇ်ဖြစ်သည့် ခန်းမုက ၈ ရာစုကာလအချိန်တွင် ဟဲအိဂျောခယော (လက်ရှိ နာရ) တွင် ဗုဒ္ဓဘာသာအဖွဲ့အစည်းတွင် နိုင်ငံရေးလွှမ်းမိုးမှုများ မရှိစေရန် အမိန့်ချမှတ်ခဲ့ခြင်းဖြစ်သည်။
လက်ရှိအချိန်တွင် ကျိုတိုမြို့၊ မိနမိရပ်ကွက်တွင် ကျောင်းတော်တည်ရှိခဲ့သည့်နေရာတွင် အမှတ်တရကျောင်းတော်တစ်ခုကို တည်ဆောက်ထားသည်။
ထိုကျောင်းတော်သည် ခုဂျောလမ်းနှင့် ဆန်းဘွန်းလမ်းတို့ ဆုံရာနေရာ၏ အနောက်မြောက်ဘက်တွင် တည်ရှိသည်။
BIGO Technology သည် အက်ပလီကေးရှင်းတွင် artificial intelligence နှင့် mechine learning ကို ပေါင်းစပ်တီထွင်ခဲ့သည်။
liveထုတ်လွှင့်နေစဉ်အတွင်း သုံးစွဲသူများ၏ ထိတွေ့ဆက်ဆံမှုတိုးမြှင့်ရန်အတွက် AI featureများကို အသုံးပြုထားသည်။
ကြည့်ရှုသူများသည် အက်ပ်အတွင်းလက်ဆောင်များဖြင့် မိမိတို့၏ နှစ်သက်ရာ hostများကို ပံ့ပိုးနိုင်ပြီး အချို့သော နာမည်ကြီး liveလွှင့်သူများသည် Appမှာ Full time အလုပ် အဖြစ် အသုံးပြုကြသည်။
[3] BIGO သည် ဗီဒီယိုအတိုဖန်တီးခြင်းနှင့်sharingပလပ်ဖောင်းဖြစ်သော Likee ကိုလည်း ပိုင်ဆိုင်ပါသည်။
Bigo Live က 2014 ခုနှစ်တွင် စတင်တည်ထောင်ခဲ့တဲ့ စင်္ကာပူအခြေစိုက်BIGO Technology ကုမ္ပဏီမှ ပိုင်ဆိုင်သည့် liveထုတ်လွှင့်မှု ပလပ်ဖောင်းတစ်ခုဖြစ်သည်။
. Bigo Live သည် 2014 ခုနှစ်တွင် စတင်တည်ထောင်ခဲ့သော စင်ကာပူ အခြေစိုက် ကုမ္ပဏီ BIGO Technology မှ ပိုင်ဆိုင်သော live streaming ပလက်ဖောင်းဖြစ်သည်။
.live ထုတ်လွှင့်နေစဉ်အတွင်း သုံးစွဲသူများ၏ ထိတွေ့ဆက်ဆံမှု တိုးမြှင့်ရန်အတွက် AI feature များကို အသုံးပြုထားသည်။
ကြည့်ရှုသူများသည် အက်ပ်အတွင်းလက်ဆောင်များဖြင့် မိမိတို့၏ နှစ်သက်ရာ host များကို ပံ့ပိုးနိုင်ပြီး အချို့သော နာမည်ကြီး live လွှင့်သူများသည် App မှာ full-time အလုပ် အဖြစ် အသုံးပြုကြသည်။
. BIGO သည် ဗီဒီယိုအတိုဖန်တီးခြင်းနှင့် sharing ပလပ်ဖောင်းဖြစ်သော Likee ကိုလည်း ပိုင်ဆိုင်ပါသည်။
. မှတ်တမ်း 2016 ခုနှစ် မတ်လတွင် Bigo Live ကို iOS နှင့် Androidတွင် စတင်မိတ်ဆက်ခဲ့သည်။
. 2016 မှ 2017 ခုနှစ်အထိ၊ BIGO LIVE သည် ထိုင်း၊ ဗီယက်နမ်၊ အင်ဒိုနီးရှား၊ စင်ကာပူ၊ မလေးရှားနှင့် ဖိလစ်ပိုင်တို့တွင် အကြိမ်ပေါင်းများစွာ Google Play နှင့် Apple Store ဒေါင်းလုဒ်ဇယားများတွင် ထိပ်ဆုံးမှ ရပ်တည်ခဲ့ပါတယ်။
. 2018 ခုနှစ် ဒီဇင်ဘာလတွင် Bigo Live သည် လစဉ်အသုံးပြုသူ 26.7 သန်းအထိရောက်ရှိခဲ့သည်။
. 2019 ခုနှစ် မတ်လတွင် NASDAQ စာရင်းဝင်ကုမ္ပဏီ JOYY Inc. သည် BIGO Technology ကို ဝယ်ယူမှု အပြီးသတ်ခဲ့ပါသည်။
. 2019 ခုနှစ် နိုဝင်ဘာလတွင်၊ ကုမ္ပဏီ၏အက်ပ်များကို လစဉ်မပြတ် အသုံးပြုသူသည် တစ်ကမ္ဘာလုံးတွင် သန်း 350 ကျော်ရှိခဲ့သည်။
. 2020 ခုနှစ် မတ်လတွင်၊ BIGOသည် အမေရိကန်ပြည်ထောင်စုတွင် အဆင့် 6 နှင့် ကမ္ဘာတစ်ဝန်းရှိ အက်ပ်များကြားမှာရောင်းအားပေါ်မူတည်ပီးအဆင့် 5ရ ရှိခဲ့သည်။
. 2020 ခုနှစ် မေလတွင်၊ Bigo Live သည် ကလေးများအား အွန်လိုင်းအသုံးပြုမှုတွင်ဘေးကင်းစေရန် online safety solutionဖြစ်သည့် Bark နှင့် ပူးပေါင်းလုပ်ကိုင်ခဲ့သည်။
. 2020 ခုနှစ် ဒီဇင်ဘာလတွင် Bigo Live သည် LGBTQ လူငယ်များအတွက် ကမ္ဘာ့အကြီးဆုံး suicide preventionနှင့် crisis invention အဖွဲ့အစည်းဖြစ်သည့် The Trevor Project နှင့် ပူးပေါင်းကြောင်း ကြေညာခဲ့သည်။
. 2021 ခုနှစ်အစောပိုင်းတွင် Bigo Live သည် နိုင်ငံပေါင်း 150 ကျော်တွင် အသုံးပြုသူ သန်း 400 ရှိခဲ့သည်။
2021 ခုနှစ်၏ ဒုတိယသုံးလပတ်တွင် လစဉ်ပျမ်းမျှအသုံးပြုသူ 29.5 သန်းအထိရောက်ရှိခဲ့သည်။
. In 2021 bereikte het 29,5 miljoen gemiddelde maandelijkse actieve gebruikers in het tweede kwartaal van het jaar. 2021 ခုနှစ်တွင်၊ Bigo Live သည် အသုံးပြုသူများငွေကြေးသုံးစွဲနှုန်းဖြင့် App Annie ၏ 2021 Top Breakout Social Apps အရ Top 2 အဖြစ်သတ်မှတ်ခြင်းခံခဲ့ရသည်။
. အင်္ဂါရပ်များ ထုတ်လွှင့်မှု လူတွေဟာ သူတို့ရဲ့ ဘဝအခိုက်အတန့်တွေကို liveထုတ်လွှင့်နိုင်ပြီး သူတို့ရဲ့ အရည်အချင်းတွေကို ပြသနိုင်ပြီး အားပေးသူတွေဆီက virtual လက်ဆောင်တွေကို ရယူနိုင်ပါတယ်။
အသုံးပြုသူများသည် ခေတ်မီတဲ့liveထုတ်လွှင့်မှုများကို ကြည့်ရှုနိုင်ပြီး explore pageရှိ နိုင်ငံတစ်ခုမှ ထုတ်လွှင့်သူများကို စစ်ထုတ်နိုင်ပါသည်။
သတ်မှတ်ထားသော သတ်မှတ်ချက်များနှင့် ပြည့်မီသော အသုံးပြုသူများသည် မိမိတို့၏ ကိုယ်ပိုင် မိသားစုများကို ဖန်တီးနိုင်သည်။
. အသုံးပြုသူများသည် PUBG၊ League of Legends၊ RoV၊ Free Fire၊ Fortnite၊ Call of Duty၊ Dota 2၊ Hearthstone၊ Rules of Survival နှင့် အခြားအရာများကဲ့သို့သော လူကြိုက်များသောဂိမ်းများကို liveထုတ်လွှင့်ကြည့်ရှုနိုင်သည်၊BIGO သည် 2020 တွင် Box Fighting Championshipအတွက် စပွန်ဆာအဖြစ် လက်မှတ်ရေးထိုးခဲ့သည်။
. Liveဗီဒီယိုချတ်နှင့် ဗီဒီယိုခေါ်ဆိုမှု အသုံးပြုသူများသည် 1:1 အွန်လိုင်းဗီဒီယိုချတ်လုပ်ရန် သူငယ်ချင်းများကို ဖိတ်ကြားနိုင်သည် သို့မဟုတ် အဖွဲ့လိုက်ဗီဒီယိုချတ် သို့မဟုတ် လူ 9 ဦးအထိ ဗီဒီယိုခေါ်ဆိုမှုများ ပြုလုပ်နိုင်သည်။
match up လုပ်ဆောင်ချက်ဖြင့် အသုံးပြုသူများသည် အနီးနားရှိလူများနှင့် ကျပန်းစကားပြောခြင်း သို့မဟုတ် သူငယ်ချင်းအသစ်များနှင့် တွေ့ဆုံနိုင်သည်။
ဗီဒီယို filterများနှင့် စတစ်ကာများကို hostများအတွက် ရနိုင်ပါသည်။